ทรานส์ฟอร์เมอร์ส อภิมหาสงครามแค้น

**ทรานส์ฟอร์เมอร์ส อภิมหาสงครามแค้น** () เป็นภาพยนตร์อเมริกันแนวนวนิยายวิทยาศาสตร์ โลดโผน ออกฉายวันที่ 19 มิถุนายน ค.ศ. 2009 ในสหราชอาณาจักรและในวันที่ 24 มิถุนายน ค.ศ. 2009 ในอเมริกาเหนือ เป็นภาคต่อของ  *[[ทรานส์ฟอร์มเมอร์ส มหาวิบัติจักรกลสังหารถล่มจักรวาล|ทรานส์ฟอร์เมอร์ส มหาวิบัติจักรกลสังหารถล่มจักรวาล]]* ที่ฉายเมื่อปีคริสต์ศักราช 2007 โดยไมเคิล เบย์และสตีเวน สปีลเบิร์ก กลับมารับหน้าที่เป็นผู้กำกับและผู้อำนวยการสร้าง ตามลำดับ ขณะที่ไชอา เลอบัฟก็รับบทเดิมคือ แซม วิทวิคกี้ มนุษย์ที่อยู่ภายใต้สงครามระหว่างออโต้บ็อตส์และดีเซปติคอนส์ ในภาพยนตร์ยังมีหุ่นใหม่ ๆ เพิ่มอีกหลายตัวและยังขยายอาณาเขตไปหลายประเทศ โดยเฉพาะที่เด่นชัดใน เซี่ยงไฮ้ ประเทศจีน ฝรั่งเศส และอียิปต์

อุปสรรคของภาพยนตร์ในขั้นตอนการผลิต คือการประท้วงของกลุ่มนักเขียนบทในสหรัฐอเมริการะหว่างปี 2007-2008 เช่นเดียวกับการประท้วงของของสมาคมผู้กำกับแห่งอเมริกาและสมาคมนักเขียนบท เบย์เสร็จสิ้นภาคผลิตทันเวลาจากความช่วยเหลือในการทำภาพร่างหนัง และเขียนบทภาพยนตร์โดย โรเบอร์โต ออร์ซิ, อเลกซ์ เคิร์สซแมน และเอห์เรน ครูเกอร์ ภาพยนตร์ถ่ายทำระหว่างเดือนพฤษภาคมถึงพฤศจิกายน 2008

สำหรับในประเทศไทย มีการจัดงานเปิดตัวภาพยนตร์เรื่องนี้ เมื่อวันที่ 22 มิถุนายน ค.ศ. 2009 ณ เซ็นทรัลเวิลด์สแควร์ ศูนย์การค้าเซ็นทรัลเวิลด์ ก่อนจะมีการฉายรอบสื่อมวลชน ทั้งในระบบฟิล์มปกติ ณ เอส เอฟ เวิลด์ ซีนีมา และในระบบไอแม็กซ์ ดีเอ็มอาร์ ณ กรุงศรี ไอแม็กซ์ เธียเตอร์ พารากอนซีนีเพล็กซ์ ศูนย์การค้าสยามพารากอน

## เนื้อเรื่อง
สองปีผ่านไป นับแต่หนุ่มน้อย แซม วิทวิคกี้  (ไชอา เลอบัฟ) ได้ช่วยจักรวาลให้รอดพ้นจากศึกขั้นเด็ดขาดระหว่างหุ่นยนต์จากต่างดาวที่กำลังสู้รบกันอยู่ แม้จะสร้างวีรกรรมอันกล้าหาญสุดขั้วมาแล้ว แต่แซมยังคงเป็นวัยรุ่นธรรมดาที่มีปัญหาว้าวุ่นใจไม่เว้นแต่ละวัน ไม่ว่าจะเป็นเรื่องการต้องไปเรียนต่อมหาวิทยาลัย การต้องทิ้ง มิเคล่า (มีแกน ฟ็อกซ์) แฟนสาวของเขาเอาไว้ที่บ้านเกิด และต้องแยกห่างจากพ่อแม่ของเขา รอน และจูดี้ (เควิน ดันน์ และจูลี่ ไวท์) เป็นครั้งแรก แน่นอน ยังมีเรื่องหนักใจอื่นๆ อีกเมื่อแซมต้องพยายามอธิบายให้เพื่อนใหม่ของเขาฟังว่าทำไมเขาถึงต้องจากมา เพื่อนคนใหม่ที่ว่าก็คือหุ่นยนต์ที่คอยคุ้มครองดูแลเขาอย่างบัมเบิ้ลบี สำหรับแซมแล้ว เป้าหมายของเขาก็คือการใช้ชีวิตในรั้วมหาวิทยาลัยอย่างเด็กนักศึกษาธรรมดาๆ แต่การจะทำตัวให้ธรรมดาได้ เขาต้องทำเป็นไม่สนโชคชะตาของตัวเขาเองเสียก่อน

ในขณะเดียวกันอาจารย์ของเมกะทรอนหรือเดอะฟอลเล่น (The Fallen) ผู้ก่อตั้งดีเซ็ปติคอนส์ ต้องการให้เมกะทรอน(ที่ถูกแรงอัดของเดอะ คิ้วบ์ และนำซากไปโยนทิ้งลงทะเล )ฟื้นคืนชีพมาอีกครั้งจึงได้ส่งลูกน้องที่นำโดยแรฟเวจ (Ravage)ไปกู้เมกะทรอนคืน

เมื่อพวกลูกน้องของเดอะฟอลเล่น (The Fallen)ไปถึงใต้ทะเล โวเบีย (Wobia)จึงบอกให้นำชิ้นส่วนของ สแครปเปอร์ (Scraper)มาเป็นชิ้นส่วนในการปลุกเมกะทรอน ซึ่งเมื่อเมกะทรอนฟื้นคืนชีพมา สงครามจึงอุบัติขึ้นอีกครั้ง

ขณะที่แซม พยายามทำดีที่สุดเพื่อทิ้งปัญหาต่างๆ เอาไว้ที่มิสชั่นซิตี้ และกลับไปใช้ชีวิตประจำวันตามปกติ อย่างไรก็ดี สงครามระหว่างพวกออโต้บ็อตส์ กับดีเซ็ปติคอนส์ ซึ่งดำเนินไปอย่างลับๆ ได้ก่อให้เกิดการเปลี่ยนแปลงมากมาย เซ็คเตอร์ 7  ถูกยุบไป และเจ้าหน้าที่ซิมม่อนส์ (จอห์น เทอร์เทอร์โร่) นายทหารผู้ภักดีกับเซ็คเตอร์ 7 ถูกไล่ออก และที่ถูกตั้งขึ้นมาแทนที่ก็คือเนสท์ (NEST) องค์กรใหม่ ซึ่งเลือกใช้งานนายทหารผู้มีประสบการณ์ภาคสนามอย่างเลนน็อกซ์  (จอช ดูฮาเมล) และเอ็ปป์ส (ไทรีส กิ๊บสัน) พยายามหาวิธีทำงานเคียงข้างไปกับกลุ่มออโต้บ็อตส์ เพื่อหลีกเลี่ยงการเผชิญหน้ากับพวกดีเซ็ปติคอนส์  โชคร้ายที่ที่ปรึกษาด้านความมั่นคงแห่งชาติ ธีโอดอร์ กัลโลเวย์  (จอห์น เบ็นจามิน ฮิคกี้) เหมือนจะเล็งเห็นถึงอันตราย ด้วยความมุ่งมั่นที่จะยึดครองอำนาจควบคุมขององค์กรทุกหน่วยงานของกระทรวงกลาโหม รวมไปถึงอำนาจของแต่ละองค์กรเหล่านั้น ขณะเดียวกันก็จะได้กำจัดหน่วยงานรัฐบาลที่เขาเห็นว่าไม่มีความสำคัญทิ้งไป กัลโลเวย์ จึงพยายามปิดเนสท์ ทิ้ง โดยเขาเชื่อว่าภัยคุกคามจากสงครามที่สร้างความวอดวายของกลุ่มหุ่นยนต์ต่างดาวสองกลุ่มนี้ได้ผ่านพ้นไปแล้ว เขาเชื่อว่ามนุษย์ไม่สนใจในความขัดแย้งที่ออโต้บ็อตส์ มีต่อพวก ดีเซ็ปติคอนส์

เมื่อชีวิตของ แซม ในที่เรียนใหม่เริ่มเข้าที่เข้าทาง โดยเขาสามารถปรับตัวเข้ากับลีโอ (ราม่อน ร็อดริเกซ) เพื่อนร่วมห้องคนใหม่ที่เป็นจอมจุ้นจ้าน และอลิซ (อิซาเบล ลูคัส) เพื่อนสาวคนใหม่ที่จุ้นพอกัน แต่พอดีเป็นผู้หญิงเลยน่าสนใจกว่า จู่ๆ แซมก็เกิดความว้าวุ่นขึ้นอีกจนได้เมื่อเขาเห็นภาพที่แว่บขึ้นมาในหัวของเขาราวกับสายฟ้าแล่บ ด้วยความหวาดกลัวว่าเขาอาจกำลังวิกลจริตเหมือนปู่ของเขา แซมจึงเก็บภาพที่เขาเห็นในหัวเอาไว้เป็นความลับ จนกระทั่งเขาไม่อาจทนเมินเฉยต่อข้อความและสัญลักษณ์ที่แทรกซึมเข้าไปในความคิดของเขาได้

ถึงจะวางแผนมาเป็นอย่างดี แต่ แซม  พบว่าเขาต้องไปติดอยู่กลางศึกระหว่าง ออโต้บ็อตส์ และ ดีเซ็ปติคอนส์ โดยมีชะตากรรมของจักรวาลเป็นเดิมพันอีกเช่นเคย แต่ที่แซมยังไม่รู้ก็คือเขาคือผู้กุมกุญแจที่จะไขไปสู่ผลลัพธ์ของการทำศึกระหว่างความชั่วและพลังแห่งความดี ด้วยความช่วยเหลือจากเพื่อนๆ รวมไปถึงเพื่อนที่เนสท์ และแม้กระทั่งพ่อกับแม่ของเขาเอง ในที่สุดแซม ก็ได้เรียนรู้ที่จะยอมรับความเป็นวิทวิคกี้ที่ติดตัวเขามาตั้งแต่เกิด เขาไม่จำเป็นต้องหลบซ่อนตัวเองจากคำขวัญประจำตระกูลที่ว่า “ไม่เสียสละ ชัยชนะก็ไม่เกิด!” อีกต่อไป

## ตัวละคร
### [[มนุษย์]]
* **แซม วิทวิคกี้** (ให้เสียงภาษาไทยโดย **กริน อักษรดี**) ในภาคนี้แซมได้เข้าไปศึกษาในมหาวิทยาลัย และอยากจะไปให้พ้นจากวังวนระหว่างตัวเขากับออโต้บ็อตส์ แต่เหตุการณ์ที่อ็อพติมัส ถูกเมกะทรอนสังหารในป่าทำให้แซมต้องหาทางช่วยชุบชีวิตอ็อพติมัสให้จงได้
* **มิเคล่า** (ให้เสียงภาษาไทยโดย **อังคณา พานประทีป**) แฟนของแซม ที่ร่วมทุกข์ร่วมสุขกับแซมมาตั้งแต่ภาคแรก
* **ลีโอ** (ให้เสียงภาษาไทยโดย **ศิริชัย เจริญกิจธนกุล**) เพื่อนใหม่ของแซมที่มหาวิทยาลัย อุปนิสัยส่วนตัวเป็นคนขวัญอ่อน สติแตกได้ง่าย
* **เลนนิกซ์** (ให้เสียงภาษาไทยโดย **จิราวัฒน์ วชิรศรัณย์ภัทร**) ในภาคนี้ได้รับการแต่งตั้งให้เป็นผู้บัญชาการของหน่วยเนสท์ และคอยช่วยให้ออโต้บ็อตส์พ้นจากข้อกล่าวหาต่าง ๆ นานา
* **กัลโลเวย์** (ให้เสียงภาษาไทยโดย **สกล รัตนพรหมมา**) เป็นบุคคลหนึ่งที่ไม่เห็นด้วยกับการให้ออโต้บ็อตส์อาศัยอยู่ในโลก แต่ภายหลังถูกเลนนิกซ์จับกัลโลเวย์ไปทิ้งไว้ที่ส่วนหนึ่งของประเทศอียิปต์
* **รอน วิทวิคกี้** (ให้เสียงภาษาไทยโดย **พีรศักดิ์ เกษร**) พ่อของแซม
* **จูดี้ วิทวิคกี้** (ให้เสียงภาษาไทยโดย **เบญญาภา เพิ่มสุริยา**) แม่ของแซม
* **ซีมัวร์ ซิมมอนส์** (ให้เสียงภาษาไทยโดย **สามารถ เมฆะวิภาค**)  อดีตหัวหน้าหน่วยเซกเตอร์เซเว่น หลังจากหน่วยนี้ถูกยุบ เขาจึงกลายเป็นคนตกอับต้องไปเปิดร้านขายเนื้อสัตว์กับแม่ของเขา จนกระทั่งพวกของแซมมาขอความช่วยเหลือหลังจากอ็อพติมัสสิ้นชีพไปไม่นาน และซิมมอนส์ตัดสินใจช่วยเหลือพวกเขาตามคำขอ จึงได้รับโอกาสให้เข้าทำงานในราชการอีกครั้ง
* **นายพลมอเชาว์เวอร์** (ให้เสียงภาษาไทยโดย **บุญชนะ โชควิชาโกศล**) เป็นผู้บัญชาการทหารที่ช่วยเลนนิกซ์คัดค้านความคิดของกัลโลเวย์ที่จะต่อต้านหุ่นยนต์ออโต้บ็อตส์

### [[ออโต้บ็อทส์|ออโต้บ็อตส์]]
* **[[คอนวอย (ทรานส์ฟอร์มเมอร์ส)|ออพติมัส ไพรม์]]** (ให้เสียงภาษาไทยโดย **ธงชัย ชาญชำนิ**) ผู้นำของฝ่ายออโต้บ็อตส์ แปลงร่างเป็นรถบรรทุกปีเตอร์บิลท์ สีน้ำเงินแดง  ในภาคนี้ ออพติมัส และเหล่าออโต้บ็อตส์ร่วมปฏิบัติการปราบปรามดีเซปติคอนส์กับหน่วยจู่โจมลับ นามว่า เนสท์(NEST)องค์กรที่รัฐบาลสหรัฐฯ ก่อตั้งขึ้นมาเพื่อทำงานร่วมกับออโต้บ็อตส์และกลุ่ม สหรัฐอเมริกา เขาสูง 28 ฟุต
* **[[บัมเบิลบี (ทรานส์ฟอร์มเมอร์ส)|บัมเบิ้ลบี]]** หุ่นยนต์สีเหลือง เป็นหุ่นยนต์ที่คอยพิทักษ์ แซม วิทวิคกี้ และมิเคล่า แปลงร่างตลอดเวลา สูง 18 ฟุต
* **[[ไอรอนไฮด์|ไอร่อนไฮด์]]** เป็นหุ่นยนต์นักรบแถวหน้า ของออพติมัส ไพรม์ ไอร่อนไฮด์แปลงร่างเป็นรถจีเอ็มซี ท็อปคิก เขามักจะมีรอยแผลจากการรบมากที่สุดในหมู่พี่น้อง และช่ำชองในการใช้อาวุธหนัก เขาสูง 22 ฟุต
* **[[แร็ดเชต|แร็ตเชต]]** (ให้เสียงภาษาไทยโดย **ศุภสรณ์ มุมแดง**) หุ่นยนต์แพทย์แปลงร่างเป็นรถกู้ภัยสีเหลืองแฮมเมอร์เฮชทูว์ สูง 20 ฟุต
* **[[สกิ๊ดส์|สคิ๊ดส์]]และ[[มัดแฟล็ปส์]]** (ให้เสียงสกิ๊ดส์ภาคภาษาไทยโดย **โอม เปล่งขำ**) หุ่นฝาแฝด แรกเริ่มเดิมทีทั้งคู่จะแปลงร่างเป็นรถขายไอศกรีมก่อน จนเมื่อสงครามที่เซียงไฮ้ยุติลง สคิ๊ดส์จึงแปลงร่างเป็นรถเชฟโรเล็ตบีทสีเขียว มัดแฟล็ปส์แปลงร่างเป็นรถเชฟโรเล็ต แทร็กซ์สีแดง ทั้งคู่ชอบคิดว่าตัวเองดีกว่าอีกตัวหนึ่ง พวกเขาสูง 10 ฟุตเท่ากัน
* **[[อาร์ชี]]** หุ่นยนต์เพศหญิง สามารถแปลงร่างเป็นรถมอเตอร์ไซค์ได้ เธอสูง 7  ฟุต
* **[[โจลท์]]** หุ่นยนต์ที่มีแส้ไฟฟ้าเป็นอาวุธ สามารถแปลงร่างเป็นรถเชฟโรเล็ต โวลต์ สีน้ำเงิน เขาได้มีส่วนร่วมในการใช้ระบบเชื่อมสัญญาณเพื่อดึงร่างของเจ็ทไฟร์ไปรวมร่างกับอ็อพติมัส ไพรม์ ด้วย เขาสูง 16 ฟุต
* **[[ไซด์สไวป์]]** เป็นผู้ที่เชี่ยวชาญในการต่อสู้ด้วยดาบ แปลงร่างเป็นรถเปิดประทุน ยี่ห้อเชฟโรเล็ตต์ คอร์เว็ตต์ สติงเกรย์ สีเงิน เขาสูง 16 ฟุต
* **[[เจ็ทไฟร์]]** (ให้เสียงภาษาไทยโดย **[[เกรียงศักดิ์ เหรียญทอง]]**) อดีตหุ่นยนต์ฝ่ายดีเซปติคอนส์ ที่กลับตัวกลับใจมาอยู่ฝ่ายออโต้บ็อตส์ เจ็ทไฟร์ แปลงร่างเป็นเครื่องบินแบล็คเบิร์ด เอสอาร์ 71 ในเหตุการณ์สงครามครั้งใหญ่ที่อียิปต์ เจ็ทไฟร์ได้รับบาดเจ็บจากการต่อสู้กับสกอร์โปน็อคส์ เขาตัดสินใจสละชีวิตตัวเองเพื่อให้ได้เข้ารวมร่างกับอ็อพติมัส ไพรม์ และทำให้อ็อพติมัส ไพรม์ บินได้ เจ็ทไฟร์สูง 50 ฟุต

### [[ดีเซปติคอนส์]]
* **[[เมกะทรอน (ทรานส์ฟอร์มเมอร์ส)|เมกะทรอน]]** (ให้เสียงภาษาไทยโดย **จักรรัตน์ ศรีรักษ์**) เมื่อภาคที่แล้ว เมกะทรอนถูกแรงอัดของเดอะ คิ้วบ์ และนำซากไปโยนทิ้งลงทะเล ทำให้ในภาคนี้เขาถูกปลุกให้ฟื้นคืนชีพขึ้นมาอีกครั้ง แถมยังแข็งแกร่งกว่าเดิม ด้วยพลังงานจากออลสปาร์ค ที่ฝังอยู่ในตัวเขา สูง 35 ฟุต
* **[[สตาร์สครีม]]** สมุนเอกของเมกะทรอน แปลงร่างเป็นเครื่องบินแร็ปเตอร์ เอฟ-22 สตาร์สครีม สูง 30 ฟุต
* **[[สกอร์โปน็อคส์]** หุ่นยนต์แมงป่องที่หางขาดในสงครามทรานส์ฟอร์มเมอร์สที่รัฐกาต้าร์ ตะวันออกกลาง ถูกเจ็ทไฟร์ฆ่าตายในภายหลัง

###### '''[[ซาวด์เวฟ (ทรานส์ฟอร์มเมอร์ส)|ซาวด์เวฟ]]''' แปลงร่างเป็นยานไซเบอร์ทรอเนี่ยน ที่สามารถส่งสัญญาณดาวเทียมได้ ซาวด์เวฟ สูง 16 ฟุต
* **[[กรินดอร์]]** แปลงร่างเป็นเฮลิคอปเตอร์ มีลักษณะร่างกายคล้ายคลึงกับ **แบล็คเอาท์** ในภาคแรก กรินดอร์ สูง 50 ฟุต เท่ากับเจ็ทไฟร์
* **[[ลอง ฮอลล์]]** หุ่นยนต์สีเขียว ซึ่งมีส่วนเกี่ยวข้องในการปลุกเมกะทรอนให้ฟื้นคีนชีพขึ้นมาอีกครั้ง และมีร่างกายโคลนนิ่งอีกร่างหนึ่งซึ่งไปรวมร่างกับดีวาสเตเตอร์ สูง 23 ฟุต
* **[[แรเวจ]]** หุ่นยนต์เสือจาร์กัวร์ตาเดียว ที่ทำหน้าที่ขโมยชิ้นส่วนออลสปาร์คซึ่งหน่วยเนสท์ทำการจัดเก็บเอาไว้ และเป็นกำลังสำคัญในสงครามครั้งใหญ่ที่อียิปต์ แต่ภายหลังก็ถูกบัมเบิลบีฆ่าตาย ในภาพยนตร์แรเวจจะอยู่ในโหมดหุ่นยนต์เสือจาร์กัวร์ตาเดียวตลอด ไม่ปรากฏว่ามีการแปลงร่างแต่อย่างใด
* **[[ไซด์เวย์ส]]** หุ่นยนต์ที่ซ่อนตัวอยู่กับดีโมลิชเชอร์ในเซี่ยงไฮ้ จนกระทั่งกลุ่มออโต้บ็อตส์มาเจอตัวเขาเข้า เขาสูง 16 ฟุต
* **[[ดีวาสเตเตอร์ (ทรานส์ฟอร์มเมอร์ส)|ดีวาสเตเตอร์]]** หุ่นยนต์ยักษ์สูง 46 ฟุต ซึ่งเกิดจากการรวมร่างกันของหุ่นยนต์หลาย ๆ ตัว ด้วยขนาดตัวใหญ่โตมโหฬารเช่นนี้ ทำให้ต้องเดินสี่ขาลักษณะเดียวกับลิงกอริลล่า
* **[[ฟอลเลน (ทรานส์ฟอร์มเมอร์ส)|เดอะ ฟอลเล่น]]** (ให้เสียงภาษาไทยโดย **จักรกฤษณ์ หาญวิชัย**) หนึ่งในทรานส์ฟอร์สเมอร์สยุคโบราณ เขามีส่วนสำคัญที่สนับสนุนให้เมกะทรอน ก่อตั้งฝ่ายดีเซปติคอนส์ขึ้นมา ฟอลเล่น สูง 40 ฟุต
* **วิลลี่** (ให้เสียงภาษาไทยโดย **คมสันชัย สุขพิพัฒน์มงคล**) หุ่นยนต์นักวิทยาศาสตร์ของดีเซปติคอนส์ภายหลังโดนมิเคล่าใช้สายไฟฟ้าช๊อตเข้าที่ตาซ้ายแต่วิลลี่เกิดหลง(รัก)มิเคล่าจึงได้ย้ายข้างมาช่วยออโต้บ็อตส์และแซม วิทวิคกี้ สูง 11 ฟุต
* **ดีโมลิชเชอร์** (ให้เสียงภาษาไทยโดย **มาโนช ยิ้มแย้ม**) มีชื่อรองว่า **วีลบอท** หุ่นยนต์ฝ่ายดีเซปติคอนส์ขนาดใหญ่ มีกายสีแดง ดีโมลิชเชอร์ได้ประจำการอยู่ ณ เซี่ยงไฮ้ ประเทศจีน โดยทำหน้าที่คุมกองทัพร่วมกับไซด์เวย์ส ภายหลังดีโมลิชเชอร์ถูก ออพติมัส ไพรม์ ฆ่าตาย อันเนื่องมาจากตัวดีโมลิชเชอร์เองที่ไม่ยอมจำนน ดีโมลิชเชอร์ สูง 74 ฟุต
* **อลิซ** (ให้เสียงภาษาไทยโดย **รจนา สำราญรมย์**) หุ่นยนต์เพศหญิงที่สามารถแปลงร่างเป็นมนุษย์ได้ และแฝงตัวไปเป็นนักศึกษาในมหาวิทยาลัยที่แซมเรียนอยู่ เพื่อจะลอบฆ่าแซมยามที่ได้โอกาส แต่ถูกมิเคล่าขับรถยนต์พุ่งเข้ามากระแทกร่างตายในภายหลัง

## การสร้าง

## อ้างอิง

## แหล่งข้อมูลอื่น
*

หมวดหมู่:ทรานส์ฟอร์เมอร์ส
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์ที่ถ่ายทำในลอสแอนเจลิส
หมวดหมู่:ภาพยนตร์อเมริกันที่ออกฉายในปี พ.ศ. 2552
หมวดหมู่:ภาพยนตร์ที่ถ่ายทำในรัฐเพนซิลเวเนีย
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์ที่ถ่ายทำในวอชิงตัน ดี.ซี.
หมวดหมู่:ภาพยนตร์ที่ถ่ายทำในประเทศอียิปต์
หมวดหมู่:ภาพยนตร์ที่ถ่ายทำในรัฐนิวเม็กซิโก
หมวดหมู่:ภาพยนตร์ที่สร้างจากภาพยนตร์ชุดทางโทรทัศน์
หมวดหมู่:ภาพยนตร์ที่มีฉากในวอชิงตัน ดี.ซี.
หมวดหมู่:ภาพยนตร์ที่กำกับโดย ไมเคิล เบย์
หมวดหมู่:ภาพยนตร์อเมริกัน
หมวดหมู่:ภาพยนตร์โลดโผนอเมริกัน
หมวดหมู่:ภาพยนตร์ที่ถ่ายทำในรัฐแอริโซนา
หมวดหมู่:ภาพยนตร์ไซไฟ
หมวดหมู่:ภาพยนตร์ที่ถ่ายทำในปารีส
หมวดหมู่:ภาพยนตร์ที่ถ่ายทำในรัฐนิวเจอร์ซีย์
หมวดหมู่:ภาพยนตร์โดยดรีมเวิร์กส
หมวดหมู่:ภาพยนตร์หุ่นยนต์
หมวดหมู่:ภาพยนตร์เกี่ยวกับกองทัพบกสหรัฐ
หมวดหมู่:ภาพยนตร์เกี่ยวกับการล่าสมบัติ
หมวดหมู่:ภาพยนตร์บันเทิงคดีพยากรณ์
หมวดหมู่:ภาพยนตร์ที่ถ่ายทำในมหาวิทยาลัยและวิทยาลัย
หมวดหมู่:ภาพยนตร์เกี่ยวกับการฟื้นคืนชีพ